**Phoebe Jane Elizabeth Tonkinová** (\* 12. júl 1989, Sydney, Austrália) je austrálska herečka a modelka. Preslávila ju postava Cleo Sertoriovej v austrálskom seriáli *H2O: Stačí pridať vodu*. Známa je tiež zo seriálov *Upírske denníky* a *The Originals*, kde stvárnila postavu Hayley Marshallovej.

Životopis
---------

Narodila sa v Sydney v Austrálii. Keď mala 4 roky, navštevovala tanečné kurzy klasického baletu, hip-hopu, moderného tanca a stepu. Vo veku 12 rokov, začala chodiť na kurzy v austrálskom divadle pre mladých do Wharf Theatre. Navštevovala Loreto Kirribilli a neskôr absolvovala Queenwoodsku školu pre dievčatá.

Kariéra
-------

Phoebe na GQ Men Of The Year Awards 2012.
V decembri 2005, dostala rolu Cleo Sertoriovej v austrálskom seriáli *H2O: Stačí pridať vodu*, ktorý sleduje životy troch dospievajúcich dievčat so schopnosťou meniť sa na morské panny. Seriál mal premiéru 7. júla 2007 na austrálskej televíznej stanici Network Ten. Seriál mal 3 série a finále bolo odvysielané 16. apríla 2010. V septembri 2010 si Phoebe zahrala hlavnú úlohu v akčnom filme *Nemilosrdní (Tomorrow, When the War Began)*. V januári 2011 sa presťahovala do Los Angeles, aby sa usilovala o medzinárodnú hereckú kariéru. V marci 2011 bola obsadená v seriáli *Tajomstvo kruhu (The Secret Circle)*, ktorý mal premiéru 15. septembra 2011 a videlo ho viac ako 3,5 milióna divákov. Seriál bol po 1. sérii zrušený. V auguste 2012 bola pridaná do obsadenia seriálu *Upírske denníky*, kde si zahrala Hayley Marshallovú, kamarátku Tylera Lockwooda. V seriáli hrá po boku svojej kolegyne Claire Holt *(zo seriálu H2O: Stačí pridať vodu)*, ktorá stvárňuje postavu pôvodnej upírky Rebeky Mikaelsonovej. 11. januára 2013 bol oznámený spin-off seriál k *Upírskym denníkom* s názvom *The Originals*. Dej sa odohráva v New Orleans a točí sa okolo rodiny pôvodných upírov.

Filmografia
-----------

### Film

| Rok | Názov | Rola | Poznámky |
| --- | --- | --- | --- |
| 2010 | *Tajomstvo kruhu* | Fiona Maxwell |  |
| 2012 | *Tsunami 3D* | Jaime |  |
| 2014 | *The Ever After* | Mabel |  |
| 2015 | *Take Down* | Amy Tilton |  |
|

### Televízia

| Rok | Názov | Rola | Poznámky |
| --- | --- | --- | --- |
| 2006 – 2010 | *H2O: Stačí pridať vodu* | Cleo Sertori | Hlavná rola: 78 epizód |
| 2009 – 2010 | *Packed to the Rafters* | Lexi | 3 epizódy |
| 2010 | *Home and Away* | Adrian Hall | 7 epizód |
| 2011 – 2012 | *Tajomstvo kruhu* | Faye Chamberlain | Hlavná rola: 22 epizód |
| 2012 – 2013 | *Upírske denníky* | Hayley Marshall | 8 epizód |
| 2013 – 2018 | *The Originals* | Hayley Marshall | Hlavná rola |
| 2015 | *Stalker* | Nicole Clark | Epizóda: „My Hero" |
|

Referencie
----------

1. ↑  YAMATO, Jen. *Teresa Palmer, Mark Webber Star In Self-Distributed ‘The Ever After’ – Trailer* [online]. Deadline.com, 22 January 2015, [cit. 2015-01-23]. Dostupné online.
2. ↑  VRAJLAL, Alicia. It's all good in the hood! Phoebe Tonkin dresses down in casual grey threads as she films her new thriller Take Down. *Daily Mail*, 16 June 2014. Dostupné online [cit. 2014-06-30].
3. ↑  BUCKSBAUM, Sydney. *Stalker Is Staging a Dawson's Creek Reunion!* [online]. E!, 10 December 2014, [cit. 2014-12-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Phoebe Tonkinová**

Externé odkazy
--------------

* Phoebe Tonkin v Internet Movie Database (po anglicky)
* Phoebe Tonkin v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Phoebe Tonkin na anglickej Wikipédii (číslo revízie nebolo určené).*

Autoritné údaje: * GND: 1178726754
* ISNI: 0000 0000 7152 5761
* LCCN: no2013113022
* VIAF: 100931362
* WorldCat: lccn-no2013113022